דה בירס הכניסה 575 מיליון דולר במחזור המכירות השלישי של 2019 - מכון היהלומים הישראלי
10.04.2019יהלומים בעולם
ענקית היהלומים דה בירס (De Beers) מכרה יהלומי גלם בשווי כולל של 575 מיליון דולר במחזור המכירות השלישי של 2019, כולל מכירות לבעלי סייט בעולם ומכירות פומביות – כך עולה מנתונים לא סופיים שפרסמה הבעלים של דה בירס, ענקית הכרייה אנגלו אמריקן (Anglo American).
במחזור המכירות השני של 2019, מכרה דה בירס יהלומי גלם בשווי כולל של 496 מיליון דולר, לאחר שמכרה יהלומי גלם בשווי 500 מיליון דולר במחזור המכירות הראשון. בשנה שעברה, מכרה דה בירס יהלומי גלם בשווי 524 מיליון דולר במחזור המכירות השלישי של השנה. מנכ”ל דה בירס, ברוס קליבר (Bruce Cleaver), אמר בתגובה לתוצאות כי “עם כניסת הרבעון השני של השנה, נמשך הביקוש היציב ליהלומי הגלם שלנו”.
ב-2018, נרשמה עלייה שנתית של 4% במכירות היהלומים של דה בירס, שהסתכמו ב-6.1 מיליארד דולר. מכירות יהלומי הגלם של דה בירס עלו אשתקד ב-4% ל-5.4 מיליארד דולר, בזכות “שיפור בסך הביקוש הצרכני לתכשיטי יהלומים, ועלייה של 1% במחיר הממוצע של יהלומי גלם”.
תגיות: יהלומי גלם, דה בירס, מחירי יהלומים, יהלומים
אלרוסה גרפה 11.8 מיליון דולר במכירת יהלומים מיוחדים בניו יורק
תוצאת שיא מאז חודשה הפעילות במשרדי החברה בארה"ב